**Rámcová dohoda**

uzavretá podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 83 ods. 5 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len ako „**Zmluva**“)

medzi

**Hlavné mesto Slovenskej republiky Bratislava**, sídlo: Primaciálne námestie 1, 814 99 Bratislava, IČO: 00 603 48, zastúpenie: Ing. arch. Matúš Vallo, primátor – na základe Podpisového poriadku platného ku dňu podpisu tejto Zmluvy, bankové spojenie: Československá obchodná banka, a.s., číslo účtu (IBAN): SK17 7500 0000 0002 2503 0913

(ďalej len ako „**Objednávateľ**“)

a

Názov: ,sídlo: , IČO: , zastúpenie:

bankové spojenie: ,IBAN:

 (ďalej len ako „**Dodávateľ 1**“)

a

Názov: ,sídlo: , IČO: , zastúpenie:

bankové spojenie: ,IBAN:

(ďalej len ako „**Dodávateľ 2**“)

a

Názov: sídlo: , IČO: , zastúpenie:

bankové spojenie: ,IBAN:

(ďalej len ako „**Dodávateľ 3**“)

(Dodávateľ 1, Dodávateľ 2 a Dodávateľ 3 spolu ďalej len ako „**Dodávatelia**“ alebo samostatne aj ako „**Dodávateľ**“)

(Objednávateľ a Dodávatelia spolu len ako „**Zmluvné strany**“ alebo samostatne aj ako „**Zmluvná strana**“)

**Preambula**

Objednávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZoVO**“) nadlimitnú zákazku **„Bežné opravy a údržby bytov a bytových domov**“ postupom verejnej súťaže na predmet tejto Zmluvy. Zmluva sa uzatvára ako výsledok použitia postupu zadávania nadlimitnej zákazky podľa § 66 a nasl. ZoVO. Zmluvné strany berú na vedomie, že Objednávateľ, ako verejný obstarávateľ, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „**ZoRPVS**“) a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Článok I**

**Predmet Zmluvy**

1. Predmetom tejto Zmluvy je úprava vybraných právnych vzťahov, práv a povinností a Zmluvných strán súvisiacich s plnením ich povinností podľa tejto Zmluvy.
2. Rovnako je predmetom tejto Zmluvy úprava vybraných procesov a postupov Zmluvných strán súvisiacich s plnením ich povinností podľa tejto Zmluvy.
3. Tie právne vzťahy, ktoré nie sú vyslovene upravené touto Zmluvou sa spravujú legislatívou platnou a účinnou na území Slovenskej republiky, všeobecne záväznými normami a inými predpismi vzťahujúcimi sa k povinnostiam Zmluvných strán.

**Článok II**

**Povinnosti Zmluvných strán**

1. Dodávatelia sa zaväzujú, na základe písomných objednávok Objednávateľa podľa aktuálnej potreby (ďalej len ako „**Objednávka**“), uskutočniť pre Objednávateľa dohodnuté bežné opravy, údržby, servis nehnuteľných a hnuteľných vecí a služby špecifikované v Prílohe č. 1 tejto Zmluvy.
2. Dodávatelia sa zaväzujú pre Objednávateľa vykonávať bežné opravy, údržby, servis nehnuteľných a hnuteľných vecí a služby v bytoch a bytových domov vo vlastníctve alebo v správe Objednávateľa (ďalej len ako „**Nehnuteľnosti**“), ktorých zoznam tvorí Prílohu č. 2 tejto Zmluvy. Objednávateľ zašle Dodávateľom vždy raz ročne na základe inventarizácie vykonanej Objednávateľom aktualizovanú Prílohu č. 2 tejto Zmluvy. Objednávateľ môže z výnimočných dôvodov zadať Objednávku Dodávateľom aj vo vzťahu k nehnuteľnosti, ktorá je vo vlastníctve alebo v správe Objednávateľa a nie je uvedená v Prílohe č. 2 tejto Zmluvy.
3. Pre účely tejto Zmluvy sa záväzky Dodávateľa podľa článku II ods. 1 a 2 spolu označujú ďalej ako „**Plnenie**“.

**Článok III**

**Objednávka**

1. Čiastkové Plnenie (ďalej len ako „**Zákazka**“) na základe tejto Zmluvy sa bude zadávať nasledovnými spôsobmi :
2. priamym zadaním Dodávateľovi č. 1 pri Zákazkách s cenou do 20 000,- EUR bez DPH vypočítanou Objednávateľom na základe cenovej ponuky Dodávateľa č. 1 podľa Prílohy č. 3 tejto Zmluvy,
3. opätovným otvorením súťaže v súlade s § 83 ods. 5 písm. c) a ods. 7 ZoVO pri Zákazkách s cenou rovnakou alebo vyššou ako 20 000,- EUR bez DPH vypočítanou Objednávateľom na základe cenovej ponuky Dodávateľa č. 1 podľa Prílohy č. 3 tejto Zmluvy. Objednávateľ zašle Dodávateľom na emailové adresy uvedené v článku X ods. 3 tejto Zmluvy opis konkrétnej Zákazky a vyzve Dodávateľov, aby v lehote nie dlhšej ako 3 pracovné dní doručili svoju záväznú cenovú ponuku na túto Zákazku spolu so záväzným návrhom lehoty zrealizovania Zákazky zadanej na základe tejto Zmluvy,
4. v prípade, ak bude Zmluva uzavretá s viacerými Dodávateľmi na 1. mieste (tzn. minimálne s dvomi Dodávateľmi s identickými najnižšími cenovými ponukami z verejnej súťaže), Zákazky s cenou do 20 000,- EUR bez DPH vypočítanou Objednávateľom na základe cenovej ponuky Dodávateľa č. 1 podľa Prílohy č. 3 tejto Zmluvy bude Objednávateľ zadávať týmto Dodávateľom priamym zadaním a to vždy striedavo. V prípade, ak takto vyzvaný Dodávateľ odmietne Zákazku, Objednávateľ vyzve na vypracovanie cenovej ponuky Zákazky druhého Dodávateľa umiestneného na 1. mieste. V prípade, ak Zmluva bude uzavretá s viacerými ako dvomi Dodávateľmi na 1. mieste, bude Objednávateľ postup v prípade opakovaného odmietnutia Zákazky jedným z týchto Dodávateľov opakovať, vždy pri dodržaní princípu striedavého zadávania Zákaziek. Objednávateľ si vyhradzuje právo pri prvom zadávaní Zákazky priamym zadaním podľa tohto písmena určiť podľa vlastného výberu, ktorého Dodávateľa č. 1 vyzve na vypracovanie cenovej ponuky Zákazky, a to aj opakovane v prípade Zmluvy uzavretej s viacerými ako dvomi Dodávateľmi na 1. mieste.
5. Objednávateľ si vyhradzuje právo aj v prípade Zákaziek podľa Článku III, bod 1. písmeno a) alebo c) použiť postup podľa Článku III, bod 1. písmeno b)
6. Pri zadávaní čiastkovej zákazky Objednávateľ určí predpokladanú hodnotu čiastkovej zákazky tak, že na základe aktuálnej databázy CENEKON využívanej v programe CENKROS 4 najprv určí predpokladanú hodnotu materiálu, a to tak, že z ceny materiálu podľa aktuálnej databázy CENEKON využívanej v programe CENKROS 4 odpočíta zľavu z ponuky Dodávateľa č. 1.

Predpokladanú hodnotu spotrebného materiálu a náhradných dielov, ktoré nie sú súčasťou aktuálnej databázy CENEKON využívanej v programe CENKROS 4 , určí Objednávateľ s využitím metodiky databázy CENEKON využívanej v programe CENKROS 4, konkrétne vytvorením rozborových položiek, resp. využitím percentuálnej zľavy v prípadoch, keď to nebude možné vytvorením rozborových položiek v súlade s možnosťami, ktoré databáza CENEKON využívanej v programe CENKROS 4 poskytuje.

1. Objednávateľ následne určí predpokladanú hodnotu práce Zákazky, a to tak, že z ceny práce podľa aktuálnej databázy CENEKON využívanej v programe CENKROS 4 odpočíta zľavu z ponuky Dodávateľa č. 1.
2. Súčet predpokladanej hodnoty materiálu podľa bodu 2 tejto časti Zmluvy a práce podľa bodu 3 tejto časti Zmluvy tvorí konečnú predpokladanú hodnotu Zákazky.
3. V prípade ak bude predpokladaná hodnota Zákazky nižšia ako 20 000,- EUR bez DPH Objednávateľ ju bude obvykle zadávať priamo Dodávateľovi č. 1 podľa ods. 1 písm. a) tohto článku Zmluvy.
4. V prípade ak bude predpokladaná hodnota Zákazky rovnaká alebo vyššia ako 20 000,- EUR bez DPH, dôjde k opätovnému otvoreniu súťaže a všetci traja Dodávatelia budú oprávnení predložiť svoju záväznú cenovú ponuku spolu so záväzným návrhom lehoty zrealizovania Zákazky podľa ods. 1 písm. b) tohto článku Zmluvy.
5. V prípade havarijnej situácie, je Objednávateľ oprávnený, z dôvodov predchádzania škody na majetku, zdraví, životnom prostredí a podobne, postupovať podľa článku III ods. 1 písm. a) tejto Zmluvy aj v prípade Zákaziek s cenou od 20 000,- EUR (slovom dvadsaťpäťtisíc EUR) bez DPH vypočítanou Objednávateľom na základe cenovej ponuky Dodávateľa č. 1 podľa Prílohy č. 3 tejto Zmluvy, s čím Dodávatelia bezvýhradne súhlasia. Dodávatelia bezvýhradne súhlasia, že posúdenie a oznámenie havarijnej situácie je vyhradené Objednávateľovi.
6. V prípade, ak je potrebná fyzická obhliadka Nehnuteľností, Zmluvné strany sú povinné obhliadku absolvovať do 48 hodín od odoslania výzvy. Lehota podľa článku III ods. 1 písm. b) tejto Zmluvy týmto nie je dotknutá. V prípade havarijnej situácie nie sú Dodávatelia oprávnení požadovať obhliadku Nehnuteľností.
7. Dodávatelia sú v cenovej ponuke povinní uviesť všetky náklady a celkovú cenu, ktorú si budú za vykonanie predmetu konkrétnej Zákazky účtovať, ako aj maximálnu lehotu realizácie konkrétnej Zákazky odo dňa vystavenia objednávky Objednávateľom. Celková cena za práce uvedená v cenovej ponuke každého z Dodávateľov musí obsahovať minimálne takú ponukovú zľavu Dodávateľov, akú uviedli vo svojej ponuke v procese verejného obstarávania podľa Prílohy č. 3 tejto Zmluvy. Pri zadávaní konkrétnej Zákazky môžu Dodávatelia ponúknuť aj vyššiu zľavu na cenu za práce akú uviedli v Prílohe č. 3 Zmluvy. V  prípade, že celková ponuková cena Dodávateľa vrátane materiálu prevýši predpokladanú hodnotu určenú Objednávateľom postupom podľa odsekov 2 až 4 tohto článku Zmluvy, je Objednávateľ oprávnený cenovú ponuku neprijať.
8. Dodávatelia sú povinní vypracovávať cenové ponuky v aktuálnej databáze CENEKON využívanej v programe CENKROS 4 v štruktúre a spôsobom určeným Objednávateľom. Nesplnenie tejto povinnosti bude Objednávateľ považovať za podstatné porušenie zmluvných podmienok zo strany Dodávateľa.
9. Objednávateľ je oprávnený v Objednávke uviesť konkrétne charakteristiky alebo vlastnosti tovarov a materiálov, ktorých použitie požaduje, pričom Dodávatelia sú oprávnení ich použitie odmietnuť. Odmietnutie tovarov a materiálov zo strany Dodávateľov musí byť odôvodnené a Dodávatelia sú povinní v odmietnutí navrhnúť náhradný tovar a materiál.
10. V prípade, ak Objednávateľ písomne potvrdí, že trvá na použití tovarov a materiálov s konkrétnymi charakteristikami alebo vlastnosťami, Dodávatelia sú povinní zohľadniť túto skutočnosť vo svojej cenovej ponuke.
11. Objednávateľ vyberie Dodávateľa Zákazky na základe najnižšej ceny konkrétnej cenovej ponuky. V prípade rovnosti cenových ponúk sa úspešným stane Dodávateľ, ktorý uvedie kratšiu lehotu zrealizovania konkrétnej Zákazky. Objednávateľ oznámi Dodávateľom výsledok súťaže. Objednávateľ v oznámení určí deň, ktorým začína plynúť lehota na vykonanie Zákazky.
12. Dodávateľ je povinný poskytnúť Objednávateľovi Zákazku na základe úplnej písomnej Objednávky, ktorá musí korešpondovať so Zákazkou, pričom platí, že za úplnú Objednávku sa považuje len taká, ktorá obsahuje:
13. názov Objednávateľa,
14. presnú špecifikáciu objednávanej Zákazky,
15. miesto poskytnutia Zákazky,
16. lehotu/termín, v ktorej má byť Zákazka poskytnutá,
17. dátum vystavenia Objednávky,
18. cenu.
19. V prípade, ak Objednávka nebude obsahovať všetky údaje uvedené v článku III ods. 14 tejto Zmluvy, alebo bude obsahovať nesprávne údaje, je Dodávateľ povinný Objednávku do 2 (dvoch) pracovných dní zaslať späť Objednávateľovi na prepracovanie, inak sa považuje Objednávka za úplnú a Dodávateľom akceptovanú a je pre Zmluvné strany záväzná.
20. Cena uvedená v Objednávke nesmie prevyšovať cenovú ponuku Dodávateľa podľa článku III ods. 9 tejto Zmluvy.

**Článok IV**

**Poskytnutie Zákazky**

* 1. Dodávateľ je povinný poskytnúť Zákazku na mieste a v termíne podľa Objednávky.
	2. Dodávateľ je povinný počas poskytovania Zákazky zabezpečiť dodržiavanie a plnenie povinností vyplývajúcich zo všeobecne záväzných právnych predpisov o požiarnej ochrane, predpisov o bezpečnosti a ochrane zdravia pri práci, ako aj iných bezpečnostných právnych predpisov a prevádzkového režimu Objednávateľa.
	3. Počas poskytovania Zákazky je Dodávateľ povinný manipulovať s náradím, materiálom a mechanizmami tak, aby nedošlo k poškodeniu Nehnuteľností, ich okolia, ostatného majetku užívaného Objednávateľom a neohrozil tým zamestnancov Objednávateľa a tretie osoby a ich majetok. Zodpovednosť za škodu spôsobenú počas poskytovania Zákazky Dodávateľ znáša v plnom rozsahu.
	4. V prípade prerušenia poskytovania Zákazky z dôvodu na strane Objednávateľa, dohodnú si Zmluvné strany nový termín, pričom predĺženie lehoty plnenia bude primerané k dobe, na ktorú bolo potrebné vykonávanie prác prerušiť.
	5. Dodávateľ je povinný poskytovať Zákazku s vynaložením odbornej starostlivosti, dodržiavať všeobecne záväzné právne predpisy, technické predpisy, normy, návody výrobcov na obsluhu a údržbu a pod., pričom je povinný konať v súlade s písomnými pokynmi Objednávateľa a je povinný upozorniť Objednávateľa na nevhodnosť jeho pokynov a navrhnúť vhodné riešenie. Ak Objednávateľ písomne trvá na svojich pokynoch, nie je Dodávateľ zodpovedný za škodu, ktorá takto vznikne.
	6. Dodávateľ je povinný bez zbytočného odkladu informovať Objednávateľa o všetkých skutočnostiach, ktoré môžu ovplyvniť poskytovanie Zákazky.
	7. V prípade ak Dodávateľ zistí prekážky, ktoré bránia pokračovaniu v poskytovaní Zákazky v zmysle Objednávky, je povinný túto skutočnosť bezodkladne oznámiť Objednávateľovi a navrhnúť zmenu poskytovania Zákazky. V prípade, ak sa Zmluvné strany nedohodnú na zmene poskytovania Zákazky, môže každá z nich od Objednávky odstúpiť. Dodávateľ má nárok na zaplatenie ceny za vykonanú časť predmetu Objednávky.
	8. Dodávateľ sa zaväzuje poskytovať Plnenie vo vlastnom mene, na vlastnú zodpovednosť, na svoje náklady a na vlastné nebezpečenstvo.
	9. Pri ukončení poskytovania Zákazky Dodávateľ vyzve Objednávateľa na prevzatie Zákazky formou preberacieho konania.
	10. Zákazka sa považuje za odovzdanú, ak bola Objednávateľom prevzatá a v preberacom protokole (ďalej len ako **Protokol**“) je Objednávateľom výslovne uvedené, že Zákazka nevykazuje vady, tzn. že Zákazka zodpovedá Zmluve a/alebo Objednávke po kvalitatívnej a kvantitatívnej stránke.
	11. V prípade, ak budú počas preberacieho konania zistené vady Zákazky, ktoré bránia jej riadnemu užívaniu Objednávateľom, je Objednávateľ oprávnený prevzatie Zákazky odmietnuť a dôvody odmietnutia uvedie v Protokole. Zákazka sa nepovažuje za odovzdanú.
	12. V prípade, ak budú počas preberacieho konania zistené vady Zákazky, ktoré nebránia jej riadnemu užívaniu Objednávateľom, je Objednávateľ oprávnený prevzatie Zákazky odmietnuť a dôvody odmietnutia uvedie v Protokole. Zákazka sa nepovažuje za odovzdanú.
	13. V prípade, ak budú počas preberacieho konania zistené vady Zákazky, ktoré nebránia jej riadnemu užívaniu Objednávateľom, je Objednávateľ oprávnený Zákazku prevziať a vady Zákazky uvedie v Protokole. Zákazka sa nepovažuje za odovzdanú.
	14. Dodávateľ je povinný odstrániť vady Zákazky uvedené v Protokole v lehote určenej Objednávateľom.
	15. Ak Dodávateľom odovzdávaná Zákazka bude opakovane vykazovať vady po kvalitatívnej a kvantitatívnej stránke v zmysle Zmluvy a/alebo Objednávky počas preberacieho konania a tieto nebudú následne odstránené v lehote určenej Objednávateľom v Protokole alebo spôsobia Objednávateľovi preukázateľnú škodu min. vo výške 500,00 EUR s DPH, pôjde zo strany Dodávateľa o podstatné porušenie zmluvných podmienok. V takomto prípade je Objednávateľ oprávnený celú výšku škody s DPH si automaticky a jednostranne uplatniť z výkonovej záruky zloženej Dodávateľom a Zákazku objednať u iného Dodávateľa. Dodávateľ je povinný bezodkladne, najneskôr v lehote do 10 (slovom desať) kalendárnych dní o uvedenú čiastku dorovnať výkonovú záruku na pôvodnú výšku. Uvedené potvrdí zaslaním výpisu zo svojho bankového účtu na kontaktnú mailovú adresu uvedenú v tejto Zmluve. Nedorovnaním výkonovej záruky v stanovenom termíne pôjde zo strany Dodávateľa o podstatné porušenie zmluvných podmienok.
	16. Ak sa Zmluvné strany nedohodnú inak, Dodávateľ je povinný po poskytnutí Zákazky mimo priestorov Objednávateľa na vlastné nebezpečenstvo dopraviť a odovzdať Zákazku Objednávateľovi v mieste, kde predmet Zákazky prevzal. Odovzdaním predmetu Zákazky Dodávateľovi ten nenadobúda vlastnícke ani iné vecné právo k predmetu Zákazky. Dodávateľ však zodpovedá za všetku škodu, ktorá na predmete Zákazky vznikne v čase, kedy je predmet Zákazky vo faktickej moci Dodávateľa.
	17. Dodávateľ je povinný o poskytnutí Zákazky vyhotoviť dokumentáciu, viesť zápisy v zmysle platných právnych predpisov, prevádzkových poriadkov alebo návodu výrobcu, ak je to potrebné.
	18. Dodávateľ je povinný dohliadať na to, aby doklady a dokumentácia technického prevádzkového a administratívneho charakteru, ktorá mu bola zverená, alebo ktorá vznikla v súvislosti s poskytovaním Zákazky (ďalej len ako „**Dokumentácia**“), bola úplná a platná. V prípade, ak Dodávateľ prevezme od Objednávateľa neúplnú a/alebo neplatnú Dokumentáciu, alebo sa táto počas platnosti a účinnosti tejto Zmluvy stane neplatnou, je povinný na to písomne upozorniť Objednávateľa a vykonať na základe žiadosti Objednávateľa nápravu na náklady Dodávateľa.
	19. Dodávateľ je povinný na základe výzvy predložiť Objednávateľovi menný zoznam osôb, prostredníctvom ktorých bude vykonávať Zákazku, za účelom vystavenia povolenia na vstup do objektov užívaných Objednávateľom a dotknutých Nehnuteľností, prípadne tiež typ motorových vozidiel a EČV, ktoré budú používané pri vykonávaní Zákazky. Držiteľ povolenia na vstup je povinný dodržiavať pokyny uvedené v „Preukaze povolenia na vstup", ktorý je individuálne vydaný Objednávateľom.
	20. Objednávateľ je povinný poskytnúť Dodávateľovi všetku súčinnosť, ktorú od neho možno spravodlivo požadovať, aby mohol byť naplnený zmysel tejto Zmluvy.
	21. Objednávateľ je oprávnený kontrolovať poskytovanie Zákazky. Ak Objednávateľ zistí, že Dodávateľ poskytuje Zákazku v rozpore s Objednávkou alebo touto Zmluvou, je oprávnený požadovať, aby Dodávateľ na vlastné náklady odstránil vzniknutý rozpor a aby poskytol Zákazku dohodnutým spôsobom.
	22. Dodávateľ zodpovedá za celé a riadne plnenie povinností podľa tejto Zmluvy počas celého trvania zmluvného vzťahu s Objednávateľom a to bez ohľadu na to, či Dodávateľ využil služby subdodávateľov alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Dodávateľa.
	23. Počas trvania tejto Zmluvy je Dodávateľ oprávnený zmeniť subdodávateľa uvedeného v Prílohe č. 4 – Zoznam subdodávateľov (ďalej len „**Príloha č. 4**“), alebo doplniť subdodávateľa do Prílohy č. 4, výlučne na základe udeleného písomného súhlasu Objednávateľa a následnej aktualizácii Prílohy č. 4 zo strany Dodávateľa. Zverejnenie aktualizovanej Prílohy č. 4 v Centrálnom registri zmlúv zabezpečuje Objednávateľ. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
	24. Zmena alebo doplnenie subdodávateľa podľa vyššie uvedeného bodu je dvojstranný právny akt medzi Objednávateľom a príslušným Dodávateľom a na jeho uskutočnenie nie je potrebný súhlas ostatných zmluvných strán. Zmluva je aj po uskutočnení tejto zmeny naďalej platná a účinná.
	25. Objednávateľ má právo odmietnuť uzavrieť dodatok a požiadať Dodávateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, neoprávnené poskytovanie služieb a uskutočňovanie prác, ktoré sú predmetom tejto Zmluvy, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.).
	26. Dodávateľ vyhlasuje, že Príloha č. 4 obsahuje aktuálne a úplné údaje v zmysle ustanovenia § 41 ods. 3, 4 a 6 ZoVO v čase uzavretia tejto Zmluvy. Údaje v zmysle § 41 ods. 3 ZoVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**údaje**“).
	27. Zmenu údajov akéhokoľvek subdodávateľa je Dodávateľ povinný bezodkladne písomne oznámiť Objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Zmluve.
	28. Porušenie povinností Dodávateľa uvedených v bodoch 21 až 25 tohto článku Zmluvy sa považuje za podstatné porušenie zmluvných povinností.

**Článok V**

**Ďalšie povinnosti Zmluvných strán**

1. Dodávateľ:
	1. je pri poskytovaní Plnenia viazaný pokynmi Objednávateľa, ktoré vyplývajú z tejto Zmluvy,
	2. sa zaväzuje poskytovať každú Zákazku s maximálnou odbornou starostlivosťou, v požadovanej kvalite a množstve, spôsobom a v lehote uvedenej v tejto Zmluve, resp. v objednávke, pri výkon činností vyžadujúcich kvalifikovaný dohľad, napr. stavebné činnosti, je Dodávateľ povinný zabezpečiť na svoje náklady prítomnosť a súčinnosť osoby vykonávajúcej kvalifikovaný dohľad,
	3. vyhlasuje, že sa v plnom rozsahu oboznámil s charakterom a rozsahom Plnenia v zmysle podmienok stanovených Objednávateľom a sú mu známe všetky technické, kvalitatívne a iné podmienky poskytovania Plnenia. Dodávateľ vyhlasuje, že disponuje všetkými potrebnými odbornými znalosťami, právomocami, skúsenosťami a kompetenciami k tomu, aby uzavrel túto Zmluvu a splnil svoje záväzky z nej vyplývajúce,
	4. má právo na poskytnutie potrebnej súčinnosti zo strany Objednávateľa spočívajúce najmä, nie však výlučne v poskytnutí potrebných konzultácií a ďalších materiálov (podkladov), ktoré má Objednávateľ k dispozícii a ktoré sú nevyhnutné k poskytovaniu Plnenia,
	5. je povinný zapísať sa a byť zapísaný v registri partnerov verejného sektora počas celého trvania tejto Zmluvy, ak mu táto povinnosť vznikne,
	6. vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len „**pracovnoprávne predpisy**“), a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch,
	7. je povinný pri plnení svojich povinností zabezpečiť dostatočný počet zamestnancov tak, aby účel Zmluvy mohol byť plnený v zodpovedajúcej kvalite a v stanovených termínoch. Dbá pri tom na zásady účelnosti a hospodárnosti,
	8. je zodpovedný za to, že práceneschopnosť, dovolenky a iná absencia jeho personálu neovplyvnia plnenie jeho povinností podľa tejto Zmluvy a nebudú sa považovať za zásah vyššej moci (vis maior),
	9. je povinný raz týždenne, spravidla v posledný pracovný deň v týždni do 12:00, zasielať na Objednávateľom určené mailové adresy prehľad stavu rozpracovanosti Zákazky a plán prác na ďalšie obdobie,
	10. je povinný na základe písomnej požiadavky Objednávateľa, zasielať na Objednávateľom určené mailové adresy požadovanú fotodokumentáciu Zákazky,
	11. je povinný ku každej faktúre priložiť relevantnú fotodokumentáciu,
	12. je povinný pri každej Zákazke, ktorej cena podľa cenovej ponuky presiahne 25 000,- eur (slovom: dvadsaťpäťtisíc eur) bez dane z pridanej hodnoty, viesť stavebný denník prostredníctvom oprávnenej osoby v súlade s § 28 vyhlášky Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona, do ktorého bude zapisovať všetky skutočnosti rozhodujúce pre plnenie Zákazky, najmä údaje o časovom postupe prác, ich akosti, odchýlky od projektovej dokumentácie stavby a ich zdôvodnenie a pod. Zápis bude zaznamenaný vždy v deň, keď boli práce vykonané alebo došlo ku skutočnostiam, ktoré je potrebné zaznamenať. V priebehu pracovného času musí byť denník na stavbe trvale prístupný. Záväzok viesť stavebný denník sa končí dňom prevzatia Zákazky Objednávateľom.
2. Objednávateľ:
	1. je oprávnený vykonávať spätnú kontrolu poskytnutej Zákazky po ukončení preberacieho konania,
	2. sa zaväzuje poskytnúť Dodávateľovi potrebnú súčinnosť pri poskytovaní Zákazky; ide najmä, nie však výlučne, o poskytnutie potrebných konzultácií, ktoré má Objednávateľ k dispozícii a ktoré sú nevyhnutné k poskytovaniu Zákazky.
3. Zmluvné strany sú povinné poskytnúť si navzájom všetku súčinnosť, ktorú možno od nich spravodlivo požadovať tak, aby mohol byť naplnený účel tejto Zmluvy.

**Článok VI**

**Zodpovednosť za vady a záruka za akosť**

1. Dodávateľ zodpovedá za to, že každá poskytnutá Zákazka zodpovedá technickým normám, všeobecne záväzným právnym predpisom, a že počas záručnej doby bude mať vlastnosti dohodnuté v tejto Zmluve.
2. Dodávateľ zodpovedá za všetky vady, ktoré má ním poskytnutá Zákazka v čase jeho odovzdania Objednávateľovi, a ktoré sa prejavili po odovzdaní Zákazky počas záručnej doby. Tejto zodpovednosti sa Dodávateľ môže zbaviť, ak preukáže, že vady Zákazky vznikli zapríčinením tretej osoby a/alebo z dôvodu nevhodných pokynov Objednávateľa, na ktorých Objednávateľ trval napriek upozorneniu Dodávateľa a/alebo z dôvodu použitia tovarov a materiálov podľa požiadaviek Objednávateľa napriek písomného nesúhlasu Dodávateľa.
3. Záručná doba na každú Zákazku je najmenej 24 mesiacov odo dňa prevzatia Plnenia Objednávateľom. V prípade, ak sa na spotrebný materiál použitý pri poskytovaní Zákazky vťahuje dlhšia záručná doba určená výrobcom spotrebného materiálu, neuplynie záručná doba na konkrétnu Zákazku skôr ako záručná doba určená výrobcom použitého spotrebného materiálu.
4. Vady Zákazky zistené počas záručnej doby je Objednávateľ povinný telefonicky, prípadne písomne alebo elektronicky bez zbytočného odkladu oznámiť Dodávateľovi. V oznámení o vadách musí Objednávateľ vady špecifikovať (opísať a uviesť, ako sa prejavujú).
5. Dodávateľ sa zaväzuje odstrániť vady Zákazky v čo najkratšom technicky možnom termíne, najneskôr však do 10 dní odo dňa ich oznámenia.
6. V prípade, ak Dodávateľ vady Zákazky neodstráni v lehote poľa článku VII ods. 5, je Objednávateľ oprávnený odstrániť vady plnenia na vlastné náklady, pričom takto vzniknuté náklady je oprávnený uplatniť oproti zloženej výkonovej záruke. Pokiaľ je výška výkonovej záruky nedostačujúca, je Dodávateľ povinný vzniknutý rozdiel v plnej výške nahradiť Objednávateľovi.
7. V prípade, ak vady Zákazky nie je možné odstrániť, zaväzuje sa Dodávateľ neodkladne od zistenia tejto skutočnosti poskytnúť náhradnú Zákazku vrátane jej prípadnej montáže a demontáže vadnej Zákazky.

**Článok VII**

**Cena a platobné podmienky**

1. Celková cena za Plnenie (ďalej len ako „**Celková cena**“) predstavuje výšku maximálneho finančného limitu tejto Zmluvy, ktorý je 4 400 000,- EUR (slovom: štyri milióny štyristotisíc eur) bez DPH / 5 280 000,- EUR (slovom: päť miliónov dvestoosemdesiattisíc eur) s DPH. Objednávateľ nie je povinný Celkovú cenu vyčerpať.
2. Cena za Zákazku (ďalej len ako „**Cena**“) podľa Objednávky je určená na základe cenovej ponuky Dodávateľa vybraného Objednávateľom.
3. Cena materiálu a náhradných dielov ako aj cena prác, ktoré nie sú uvedené v Návrhu na plnenie kritérií (v cenovej ponuke dodávateľa) a budú potrebné na Plnenie, bude stanovená na základe aktuálnej databázy CENEKON využívanej v programe CENKROS 4. K predmetnej cene materiálu, náhradných dielov a cene prác Dodávateľ poskytne zľavu vypočítanú ako aritmetický priemer všetkých položiek ako ich Dodávateľ uviedol v Prílohe č. 3 tejto Zmluvy, pričom aritmetický priemer pre ceny materiálu a náhradných dielov sa vypočíta samostatne a rovnako samostatne sa vypočíta aritmetický priemer pre ceny prác.
4. Cena sa považuje za konečnú a jednostranne nemennú a sú v nej zahrnuté všetky oprávnené náklady Dodávateľa súvisiace s Objednávkou vrátane primeraného zisku.
5. Zmluvné strany sa dohodli a Objednávateľ súhlasí, aby Dodávateľ v zmysle § 71 ods. 1 pism. b) zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v znení neskorších predpisov účtoval Odmenu resp. iný nárok podľa tejto Zmluvy elektronickou faktúrou a Dodávateľ bude vystavovať a zasielať Objednávateľovi elektronickú faktúru na zaplatenie Odmeny alebo iných nárokov podľa tejto Zmluvy. Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v papierovej forme a riadnym daňovým dokladom. Pre vylúčenie pochybnosti platí, že Dodávateľ nie je povinný elektronickú faktúru podpísať zaručeným elektronickým podpisom podľa osobitného predpisu. V prípade zasielania elektronickej faktúry Dodávateľ nebude zasielať Objednávateľovi v papierovej podobe ani prílohy, ktoré sú súčasťou elektronickej faktúry. Prílohou každej faktúry bude Protokol podpísaný zástupcami Objednávateľom, v ktorom bude výslovne uvedené, že Plnenie nevykazuje vady, objednávka podpísaná objednávateľom a dodávateľom, súpis vykonaných prác. Dodávateľ bude doručovať Objednávateľovi elektronickú faktúru formou elektronickej pošty, a to na určenú e-mailovú adresu: efaktura@bratislava.sk, resp. inú e-mailovú adresu neskôr písomne oznámenú Dodávateľovi najmenej 5 pracovných dni pred účinnosťou tejto zmeny, ako dokument PDF (s príponou \*.pdf). Objednávateľ vyhlasuje, že má prístup k určenej e-mailovej adrese a že si je vedomý skutočnosti, že údaje sprístupnené mu v elektronickej faktúre doručenej mu na určenú e-mailovú adresu sú dôverné informácie, ktoré je každá zmluvná strana povinná utajovať, okrem prípadov, v ktorých je ich sprístupnenie tretej osobe vyžadované platnými právnymi predpismi. Elektronická faktúra sa považuje za doručenú najneskôr v prvý pracovný deň nasledujúci po dni jej preukázateľného odoslania Objednávateľovi prostredníctvom elektronickej pošty na určenú e-mailovú adresu, pričom splatnosť elektronickej faktúry je 30 dní od jej doručenia. Objednávateľ sa zaväzuje bez zbytočného odkladu, najneskôr však do 2 pracovných dní, oznámiť Dodávateľovi, ak mu elektronická faktúra nebola doručená v deň, v ktorý mu obvykle v predchádzajúcich mesiacoch bola doručená alebo v posledný deň lehoty, v ktorej mu mala byť podľa Zmluvy doručená.
6. Záväzok Objednávateľa zaplatiť Dodávateľovi príslušnú časť Celkovej odmeny sa považuje za splnený dňom odpísania dlžnej fakturovanej sumy z bankového účtu Objednávateľa v prospech Dodávateľa. V prípade, ak Dodávateľ zmení počas účinnosti tejto Zmluvy číslo účtu a o tomto riadne neinformuje Objednávateľa záväzok Objednávateľa sa považuje za splnený bez ohľadu na to, či budú finančné prostriedky pripísané na účet Dodávateľa.
7. Objednávateľ je oprávnený vrátiť Dodávateľovi faktúru v lehote jej splatnosti, ak nespĺňa podmienky podľa článku VII ods. 6 tejto Zmluvy, spolu s písomnou výhradou.
8. V prípade nedoručenia faktúry v zmysle článku VII ods. 6 tejto Zmluvy alebo nesplnenia povinnosti Dodávateľa v zmysle článku VII ods. 6 tejto Zmluvy, nezačne Objednávateľovi plynúť lehota splatnosti. Nová lehota splatnosti začne Cena bude Objednávateľom uhradená na základe faktúry vystavenej Dodávateľom a riadne doručenej Objednávateľovi.
9. Dodávateľ nie je oprávnený požadovať a nárokovať si náhradu bankových a iných poplatkov týkajúcich sa úhrad Celkovej odmeny. Dodávateľ rovnako nie je oprávnený požadovať preddavkové alebo zálohové platby.

**Článok VIII**

**Výkonová záruka**

1. Výkonová záruka slúži na zabezpečenie záväzku Dodávateľa plniť riadne a včas predmet dohody.
2. Objednávateľ bude výkonovú záruku požadovať v zmysle znenia článku III. tejto Zmluvy a to vždy pri zákazkách s predpokladanou hodnotou Zákazky rovnou a vyššou sume 50.000,- EUR (slovom päťdesiattisíc EUR) bez DPH. Dodávatelia zložia výkonovú záruku vo výške 10% z predpokladanej hodnoty zákazky s DPH na bankový účet Objednávateľa (IBAN): SK72 7500 0000 0000 2582 4903 pred podaním príslušných cenových ponúk. Neúspešnému Dodávateľovi bude výkonová záruka vrátená do 14 kalendárnych dní po oznámení o výsledku vyhodnotenia ponúk na základe písomnej žiadosti s uvedeným bankovým účtom, na ktorý bude výkonový záruka vrátená. Úspešný Dodávateľ sa zaväzuje, že výkonová záruka vo výške 50% bude na účte Objednávateľa zložená po dobu šesť mesiacov od dátumu protokolárneho odovzdania a prevzatia Zákazky. 50% zloženej výkonovej záruky bude vrátených do 14 kalendárnych dní od dátumu protokolárneho odovzdania a prevzatia Zákazky na základe písomnej žiadosti s uvedeným bankovým účtom, na ktorý bude výkonový záruka vrátená. V prípade uspokojenia pohľadávky Objednávateľom podľa odseku 4 tohto článku Dodávateľ vloží na bankový účet Objednávateľa (IBAN): SK72 7500 0000 0000 2582 4903 rozdiel medzi dohodnutou výškou výkonovej záruky a výškou pohľadávky, ktorá sa z výkonovej záruky uspokojuje.
3. Objednávateľ nie je oprávnený disponovať počas trvania tejto Zmluvy akýmkoľvek iným spôsobom s finančnými prostriedkami predstavujúcimi výkonovú záruku.
4. Objednávateľ je oprávnený uspokojiť svoje pohľadávky vzniknuté neuhradením zmluvnej pokuty z výkonovej záruky bezodkladne po márnom uplynutí lehoty splatnosti zmluvnej pokuty podľa článku VIII ods. 4 tejto Zmluvy, a ak nedôjde k vzájomnému započítaniu vzniknutých pohľadávok podľa IV ods. 6 tejto Zmluvy.
5. V prípade, že s úspešným Dodávateľom bude Zákazka ukončená z akýchkoľvek dôvodov, ďalší Dodávateľ v poradí je povinný zložiť výkonovú záruku podľa tohto článku do 7 kalendárnych dní odo dňa oznámenia, že sa zmenilo poradie dodávateľov.
6. Nezloženie výkonovej záruky v zmysle článku VIII, bod 6. ďalším Dodávateľom v poradí bude brané ako hrubé porušenie tejto zmluvy s príslušnými zmluvnými sankciami.
7. Výkonová záruka v zmysle tohto článku môže byť nahradená bankovou garanciou minimálne v rovnakej výške. Banková garancia musí byť predložená objednávateľovi pred doručením cenovej ponuky.

**Článok IX**

**Zodpovednosť za škodu**

1. Dodávateľ zodpovedá za všetku škodu spôsobenú počas vykonávania Diela, ibaže preukáže vznik škody z dôvodov tzv. vyššej moci. Zmluvné strany sa dohodli, že pri vzniku škody sa predpokladá zavinenie Dodávateľa, ktorý je oprávnený preukázať opak.
2. V prípade, že Dodávateľ spôsobí objednávateľovi škodu, tento je oprávnený jednostranne si výšku škody odpočítať zo zloženej výkonovej záruky. Povinnosť Dodávateľa dorovnať výkonovú záruku na pôvodnú výšku zostáva v platnosti. Porušenie uvedenej povinnosti sa považuje za podstatné porušenie tejto Zmluvy.
3. Žiadna zo Zmluvných strán nezodpovedá druhej Zmluvnej strane za nesplnenie alebo omeškanie s plnením svojich povinností podľa tejto Zmluvy, ak takéto nesplnenie bude vychádzať celkom alebo čiastočne z neposkytnutia súčinnosti druhej Zmluvnej strany za predpokladu, že druhá Zmluvná strana bola písomne oboznámená o týchto okolnostiach.
4. Dodávateľ je povinný ku dňu podpisu tejto Zmluvy uzatvoriť poistenie profesijnej zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov, a to minimálne vo výške 200 000,- EUR. Doklad o poistení profesijnej zodpovednosti za škodu spôsobenú pri výkone profesie tvorí Prílohu č. 5 Zmluvy. Dodávateľ sa zaväzuje udržiavať poistenie v platnosti v dohodnutej výške po celú dobu trvania tejto Zmluvy. Porušenie uvedenej povinnosti sa považuje za závažné porušenie tejto Zmluvy.

**Článok X**

**Zmluvné pokuty**

1. V prípade omeškania Dodávateľa s termínmi poskytnutia Plnenia uvedenými v Objednávke plnenia, uvedenými alebo dohodnutými v tejto zmluve alebo objednávke, je Objednávateľ oprávnený účtovať Dodávateľovi zmluvnú pokutu vo výške 0,1 % z príslušnej Ceny za každý aj začatý deň omeškania.
2. V prípade omeškania Objednávateľa s úhradou faktúr podľa tejto Zmluvy, je Dodávateľ oprávnený účtovať Objednávateľovi úrok z omeškania vo výške 0,1 % z príslušnej dlžnej sumy za každý aj začatý deň omeškania.
3. V prípade, ak bude Objednávateľovi udelená príslušným správnym orgánom alebo súdom uložená sankcia z dôvodu nesplnenia povinnosti Dodávateľa pri poskytnutí Plnenia alebo z dôvodu iného porušenia zmluvnej povinnosti Dodávateľa, je Objednávateľ oprávnený účtovať Dodávateľovi zmluvnú pokutu vo výške 130 % z výšky sankcie uloženej Objednávateľovi príslušným správnym orgánom alebo súdom.
4. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty v znení neskorších predpisov, je Objednávateľ oprávnený účtovať Dodávateľovi zmluvnú pokutu vo výške 130 % z výšky daňovej povinnosti, ktorá takto Objednávateľovi vznikla.
5. V prípade, ak Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Dodávateľom nelegálne zamestnávaných osôb, je Objednávateľ oprávnený účtovať Dodávateľovi zmluvnú pokutu vo výške 130 % zo sankcie uloženej kontrolným orgánom.
6. V prípade, ak Dodávateľ poruší inú svoju povinnosť podľa bodov 5 a 6 čl. VI tejto Zmluvy, je Objednávateľ oprávnený účtovať Dodávateľovi zmluvnú pokutu vo výške 5.000,- eur (slovom: päťtisíc eur).
7. V prípade, ak Dodávateľ nesplní svoju povinnosť podľa článku V ods. 25 tejto Zmluvy a neoznámi Objednávateľovi bezodkladne zmenu údajov akéhokoľvek subdodávateľa, je Objednávateľ oprávnený účtovať Dodávateľovi zmluvnú pokutu vo výške 200,- eur (slovom: dvesto eur) za každý neoznámený zmenený údaj.
8. Každú zmluvnú pokutu podľa tejto Zmluvy je možné účtovať aj opakovane.
9. Objednávateľ je oprávnený započítať každú zmluvnú pokutu podľa tejto Zmluvy voči všetkým minulým aj budúcim pohľadávkam Dodávateľov z tohto aj iného zmluvného vzťahu.
10. Uhradenie zmluvnej pokuty nezbavuje Dodávateľa zmluvnej povinnosti, ktorá bola zo zmluvnou pokutou sankcionovaná.
11. Rozhodnutie požadovať uhradenie zmluvnej pokuty, resp. úroku z omeškania oznámi oprávnená Zmluvná strana doručením faktúry na zmluvnú pokutu, resp. úrok z omeškania druhej zmluvnej strane. Ustanovenie článku VII sa použijú primerane.
12. Uplatnením a ani uhradením zmluvnej pokuty nie je dotknutý nárok poškodenej Zmluvnej strany na náhradu všetkej škody spôsobenej porušením zmluvných povinností.

**Článok XI**

**Komunikácia Zmluvných strán**

1. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
3. bola adresátom prevzatá dňom jej prevzatia,
4. prevzatie bolo adresátom odmietnuté, dňom, kedy bolo prevzatie odmietnuté,
5. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
6. Za prvé kontaktné soby boli určené: (meno, priezvisko, e-mail, tel. číslo)
7. za Objednávateľa – Ing. Ján Výboh; jan.vyboh@bratislava.sk, 0904 632 396
8. za Objednávateľa – Ing. Jaroslav Vilem; jaroslav.vilem@bratislava.sk, 0902 704 463
9. za Objednávateľa – Martin Jorík; martin.jorik@bratislava.sk, 0904 324 721
10. za Dodávateľa 1 –
11. za Dodávateľa 2 –
12. za Dodávateľa 3 –
13. Elektronická správa sa považuje za doručenú deň nasledujúci po jej odoslaní na emailovú adresu podľa článku X ods. 3 tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatické správa o nemožnosti adresáta oboznámiť sa so správou spolu s uvedením inej kontaktnej osoby.
14. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“ v príslušnom gramatickom tvare. Doručovanie písomností zaslaných prostredníctvom elektronickej schránky v zmysle **Zákona o e-Governmente** sa riadi príslušnými ustanoveniami tohto
15. Zmluvné strany sú povinné minimálne raz denne kontrolovať kontaktné emailové adresy.
16. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok XII**

**Trvanie a spôsoby ukončenia Zmluvy**

1. Zmluvné strany uzatvárajú túto zmluvu na dobu určitú a to 36 mesiacov odo dňa jej účinnosti, alebo do vyčerpania Celkovej ceny uvedenej v bode 1 čl. VII tejto Zmluvy, podľa toho, ktorá skutočnosť nastane skôr.
2. Okrem vyššie uvedených skutočností môže Zmluva zaniknúť:
3. písomnou dohodou Zmluvných strán,
4. odstúpením od Zmluvy pri podstatnom porušení zmluvných podmienok
5. písomnou výpoveďou Zmluvných strán.
6. Oznámenie o odstúpení od Zmluvy musí byť písomné a odôvodnené a druhej Zmluvnej strane doručené, inak je neplatné. Účinky odstúpenia od Zmluvy nastávajú dňom doručenia oznámenia o odstúpení druhej Zmluvnej strane. Právne účinky odstúpenia od Zmluvy nastanú i v prípade, ak druhá Zmluvná strana odmietne prevziať zásielku s oznámením o odstúpení od Zmluvy alebo ak druhá Zmluvná strana svojím konaním alebo opomenutím zmarí doručenie oznámenia o odstúpení od Zmluvy alebo ak poštový podnik vráti zásielku s oznámením o odstúpení od Zmluvy ako nedoručiteľnú alebo ak poštový podnik vráti zásielku s oznámením o odstúpení od Zmluvy ako neprevzatú v odbernej lehote.
7. Zmluvné strany sú oprávnené vypovedať Zmluvu aj bez uvedenia dôvodu. Výpoveď podľa predchádzajúcej vety musí mať písomnú formu. Výpovedná lehota je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď druhej Zmluvnej strane doručená.
8. Zmluva môže podľa bodu 2 písm. b) tohto článku zaniknúť aj vo vzťahu iba k niektorému z Dodávateľov, pričom všetky jej ustanovenia zostávajú vo vzťahu k ostatným Dodávateľom platné a účinné.

**Článok XIII**

**Záverečné ustanovenia**

1. Táto Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia.
2. Zmluvné strany vyhlasujú, že zástupcovia sú oprávnení na podpísanie tejto Zmluvy a zároveň vyhlasujú, že Zmluvu neuzatvorili v tiesni ani za neprimerane výhodných podmienok.
3. Dodávateľ berie na vedomie povinnosť Objednávateľa na zverejnenie tejto zmluvy ako aj jednotlivých faktúr vyplývajúcich z plnenia tejto Zmluvy.
4. Akákoľvek komunikácia, oznámenia, výzvy, odstúpenia, výpoveď alebo iné vyhlásenia medzi Zmluvnými stranami budú uskutočnené písomne a doručované na adresy Zmluvných strán uvedené v záhlaví Zmluvy.
5. Táto Zmluva môže byť menená výlučne formou písomných a očíslovaných dodatkov, podpísaných oboma Zmluvnými stranami a v súlade s § 18 ZoVO.
6. Zmluva je vyhotovená v ôsmich vyhotoveniach, po dve vyhotovenia pre každú Zmluvnú stranu.
7. Neoddeliteľnou súčasťou Zmluvy sú jej nasledovné prílohy:
8. Príloha č. 1: Špecifikácia bežných opráv, údržieb a služieb
9. Príloha č. 2: Zoznam adries bytov a bytových domov
10. Príloha č. 3: Cenové ponuky (výšky zliav): Dodávateľ 1, Dodávateľ 2, Dodávateľ 3
11. Príloha č. 4: Zoznam subdodávateľov: Dodávateľ 1, Dodávateľ 2, Dodávateľ 3
12. Príloha č. 5: Poistná zmluva: Dodávateľ 1, Dodávateľ 2, Dodávateľ 3
13. Zmluvné strany zhodne vyhlasujú, že si dôsledne a riadne Zmluvu prečítali, porozumeli jej obsahu, táto vyjadruje ich slobodnú a vážnu vôľu prostú akýchkoľvek omylov, pričom nemajú voči nej výhrady a na dôkaz uvedeného ju podpisujú.

Za Objednávateľa

V Bratislave, dňa

.........................................................................

Ing. arch. Matúš Vallo,

 primátor

Za Dodávateľa 1

V Bratislave, dňa

.........................................................................

Za Dodávateľa 2

V Bratislave, dňa

.........................................................................

Za Dodávateľa 3

V Bratislave, dňa

.........................................................................

Príloha č. 1

Špecifikácia bežných opráv, údržieb a služieb

1. KCN 767 - Kovové stavebné doplnkové konštrukcie (zámočnícke práce) - bežné opravy a údržba:
* okien, dverí, priemyselných brán, opravy samozatváračov, prístreškov, mreží, zábradlí, zábran, oplotení budov, pozemkov, doplnkových konštrukcií, objektových brán,
* výroba ostatných kovových konštrukcií, zváračské práce (plynom C02, el. oblúkové zváranie),
* opravy, údržba, servis zámkov, vložiek, kľúčov, závor a ostatných súčastí uzamykania,
* ostatné súvisiace práce a činnosti na základe požiadaviek objednávateľa.
1. KCN 271 - Diaľkové a prípojné vodovody a kanalizácie a KCN 721 - Zdravotechnické inštalácie budov (vodoinštalačné práce) - bežné opravy a údržba:
* vodovodných armatúr, batérií, sifónov, toaliet, pisoárov, vodární, splachovačov, ventilov, dopĺňacích a vypínacích zariadení, umývadiel, vaničiek, sprchovacích boxov, vaní, odpadových a kanalizačných potrubí, objektových kanalizačných prípojok, revíznych a vodomerných šácht, požiarnych vodovodov, tlakových potrubí studenej a teplej vody,
* objektových vodomerov a podružných meradiel spotrebovaného média,
* ostatné súvisiace práce a činnosti na potrubných rozvodoch vody a zariadeniach na základe požiadaviek objednávateľa.
1. KCN 731 - Ústredné vykurovanie (kúrenárske práce) - bežné opravy a údržba:
* vykurovacích zariadení a systémov kotolní, vykurovacích systémov - napríklad údržba horúcovodných a sekundárnych rozvodov, odvzdušňovanie systémov, demontážne a montážne práce na vykurovacích telesách, rozvodoch vykurovania, teplej vody, výmeny ventilov, armatúr, čerpadiel, prietokových zásobníkov, ohrievačov vody, konvektorov, registrov a ostatných vykurovacích zariadení,
* ostatné súvisiace práce a činnosti na zariadeniach (napr. zváracie) na základe požiadaviek objednávateľa.
1. KCN 731 - Ústredné vykurovanie (plynoinštalačné práce) - bežné opravy a údržba:

- plynových potrubí a zariadení,

1. KCN 003 - Lešenie, KCN 783 Nátery a KCN 784 - Maľby-tapety (maliarske a natieračské práce) - bežné opravy a údržba:
* vápenno cementových povrchov stien a ostatných stavebných konštrukcií,
* náterov a malieb oceľových drevených povrchov a materiálov,
* povrchov, náterov a malieb ostatných zariadení (okná, dvere, rámy, nábytky, lavičky),
* protiplesňové úpravy a nátery povrchov,
* fasádnych povrchov budov,
* ostatné súvisiace práce a činnosti na základe požiadaviek objednávateľa.
* KCN 762 - Konštrukcie tesárske, KCN 766 - Konštrukcie stolárske, KCN 775 - Podlahy vlysové, parketové a povlakové, KCN 787 - Zasklievanie (stolárske a sklenárske práce) - bežné opravy a údržba: okien, dverí, dverných zárubní, obkladov, výplní a ostatných konštrukcií,
* kancelárskych nábytkov a zariadení, kuchynských zostáv v nebytových objektoch a priestoroch,
* parketových, laminátových povrchov, tvrdých a mäkkých podlahových krytín,
* sklených výplní okien, dverí, brán, výkladov a ostatných konštrukcií do oceľových, plastových a drevených rámov,
* ostatné súvisiace práce a činnosti na základe požiadaviek objednávateľa.
1. KCN 921 - Elektromontáže, KCN 922 - Montáž oznamovacích a signalizač.zar. (elektroinštalačné práce) - bežné opravy a údržba:
* vnútorných a vonkajších elektrických rozvodov, rozvádzačov,
* prvkoch ochrany, istiacich prvkov a zariadení pred nebezpečným dotykovým napätím,
* svetelnej, zásuvkovej a ovládacej elektroinštalácie,
* el. zariadení po odborných prehliadkach a skúškach,
* elektrických vykurovacích telies, konvektorov, akumulačných pecí, tepelných žiaričov,
* ohrievačov vody, zásobníkov,
* bleskozvodových zariadení,
* ručných elektrických prenosných zariadení a ich súčastí,
* ovládacích, zásuvkových, napájacích a silových káblových rozvodov,
* svetelných a spínacích káblových rozvodov,
* slaboprúdových a signalizačných káblovaní,
* čerpadiel, prečerpávacích zariadení vody, splaškovej kanalizácie,
1. KCN HZS - Hodinové zúčtovacie sadzby (čistiace a upratovanie služby nad rámec štandardných čistiacich a upratovacích služieb):

- je dodávateľ povinný bezodplatne poskytnúť v súvislosti s uskutočnením opravy a údržby, ktorých potreba vykonania priamo súvisí s uskutočnením opravy a údržby na základe požiadaviek objednávateľa.

1. KCN 001 - Zemné práce, KCN 003 - Lešenie, KCN 005 - Sanácie objektov, KCN 006 - Demolácie objektov, KCN 011 - Bežné stavebné práce, KCN 013 - Búranie a podchytávanie konštrukcií, KCN 014 – Opravy a údržba, KCN 711 - Izolácie proti vode, KCN 713 - Izolácie tepelné, KCN 760 - Výplne otvorov, KCN 762 - Konštrukcie tesárske, KCN 764 - Konštrukcie klampiarske, KCN 765 - Tvrdé krytiny, KCN 771 - Podlahy z dlaždíc a keramické obklady , KCN 775 - Podlahy vlysové, parketové a povlakové (bežné stavebné opravy a údržba stavebných konštrukcií a zariadení):

- stavebných konštrukcií domov a budov, omietkových povrchov, keramických a ostatných obkladov,

- výmuroviek, interiérového a exteriérového muriva, sadrokartónových priečok a konštrukcií, pod stropných podhľadových konštrukcií,

- podkladových vrstiev, dlažieb a dlaždíc,

- podlahovín z PVC, plávajúce podlahy,

- fasádnych povrchov budov,

- výkopové práce,

- prístupových chodníkových a komunikačných plôch prináležiacich k budovám a

objektom,

- ostatných komunikácií, vrátene oplotení, obrubníkov, zberačov,

- striech, strešných plášťov, klampiarskych konštrukcií a ostatných súvisiacich prvkov na domoch a budovách,

- vstupných schodov, nášľapníc a súvisiacich konštrukcií,

- ostatné bežné stavebné opravy a údržba zariadení a konštrukčných prvkov, nehnuteľností a prípadné sanačné a asanačné práce na objektoch a budovách a priestoroch podľa požiadaviek objednávateľa.

1. KCN HZS - Hodinové zúčtovacie sadzby (ostatné práce):

 - práce pri sťahovaní a presune materiálov, nábytkov a ostatných zariadení podľa požiadaviek objednávateľa,

- odčerpávanie zaplavených vodomerných šácht,

- kontrola, servis a údržba protipožiarnych vybavení a zariadení budov.

- vypratanie a vysťahovanie nebytových objektov a priestoroch od nábytkových a ostatných zariadení na základe požiadaviek objednávateľa

- ostatné činnosti nevyhnutné na zabezpečenie úloh opráv a údržby uvedené v bodoch 1-9, ktoré nie sú obsiahnuté v uvedených KCN.

1. KCN 950 - Revízie elektr.tlakových a plynových zariadení (revízie elektrických, tlakových a plynových zariadení):

Odborné prehliadky a skúšky podľa VYHLÁŠKY 508 Ministerstva práce, sociálnych vecí a rodiny

Slovenskej republiky z 9. júla 2009 Z.z., ktorou sa ustanovujú podrobnosti na zaistenie bezpečnosti a

 ochrany zdravia pri práci s technickými zariadeniami tlakovými, zdvíhacími, elektrickými a plynovými

a ktorou sa ustanovujú technické zariadenia, ktoré sa považujú za vyhradené technické zariadenia.